Venäjän satelliitti Ekspress-AM5 Maailman avaruusviikoilla 5. lokakuuta 2011 Madridissa.
**Ekspress** (ven. Экспресс) on venäläinen GEO-kiertoradan tietoliikennesatelliittien perhe. Ekspress-AM-sarja välittää Venäjän sisäistä tietoliikennettä. Pääosaa niistä operoi venäläinen RSCC-yhtiö, osa on länsi-eurooppalaiselle Eutelsat-yhtiölle vuokrattuina.

Uusin, Ekspress-AM 33 laukaistiin 28. tammikuuta 2008.

Ekspress-A2 eli Ekspress-6A
---------------------------

Ekspress-6A on venäläinen tietoliikennesatelliitti. 

Sen rakensi venäläinen NPO PM ja sen radiohyötykuorman toteutti ranskalainen Alcatel Space. Se laukaistiin avaruuteen 12. maaliskuuta 2000, ja se toimi ainakin vuoteen 2010 tai 2011 asti. 

Sillä on 12 kappaletta C- ja 5 kappaletta Ku-kaistan mikroaaltotranspondereita. Sen sähköteho on 2 500 W. Se operoi geosynkronisella kiertoradalla asemassa 103 E.

Venäläinen Information Satellite Systems -yhtiö (ISS) solmi Pariisin ilmailunäyttelyssä ranskalaisen Thales Alenia Space -yhtiön kanssa Ekspress AM5 ja Ekspress AM6 -tietoliikennesatelliittien (laukaisu v. 2012) tilaukseen johtavan esisopimuksen.

Ekspress AM -satelliitit
------------------------

Satelliitit on suunnitellut NPO Prikladnoi Mehaniki. Satelliitin massa on noin 2 600 kg. Niiden radiolaitteet on viime vuosina toimittanut ranskalainen Alcatel (Ekspress-AM-satelliitit numero 2, 3, 11, 22, 33 ja 44) ja japanilainen NEC (Ekspress-AM satelliitti numero 1). Nykyisten satelliittien toiminta-aika on 12 vuotta. Asemat radalla: GEO – 40,0° E (AM1), 80,0° E (AM2), 140,0° E (AM3).

Satelliiteissa on seuraavat transponderit:

* Ekspress-AM 1-satelliitti: 18 Ku-kaistan, 9 C-kaistan ja yksi L-kaistan transponderi. Laukaistu asemaan 40 astetta (E) vuonna 2004, toiminta päättyi asennonsäädon vaurioon huhtikuussa 2010.
* 2: 12 Ku-kaistan, 16 C-kaistan, 1 L-kaistan transponderia
* 3: 12 Ku-kaistan, 16 C-kaistan, 1 L-kaistan transponderia
* 11: 4 Ku-kaistan, 26 C-kaistan transponderia
* 22: 24 Ku-kaistan transponderia
* 33, 44 ja AM-22: 12 Ku-kaistan transponderia – nämä satelliitit on vuokrattu Eutelsatille ja kulkevat sen markkinoinnissa SESAT 2 -nimikkeellä.
* Teho: 6 000 W

Ekspress AM-11-satelliittiin osui 28. maaliskuuta 2006 mikrometoriitti tai avaruusromua, joka
johti sen jäähdytysnesteen menetykseen ja satelliitin pyörimiseen. Satelliitti siirretiin
nk. hautausmaakiertoradalle GEO-radan yläpuolelle.

Ekspress-AM-perheen satelliitit on laukaistu Baikonurin kosmodromilta Proton-kantoraketeilla

* Ekspress-AM 1 30.10.2004
* Ekspress-AM 2, 29.03.2005
* Ekspress-AM 3, 24.06.2005
* Ekspress-AM 11, 26.04.2004
* Ekspress-AM 22, (SESAT 2) 28.12.2003
* Ekspress-AM 4, vuonna 2008
* Ekspress-AM 33, 28. tammikuuta 2008
* Ekspress-AM 44, 11. helmikuuta 2009

Tulevia laukaisuja

* Ekspress DM ja AM45 helmikuussa 2009

Lähteet
-------

* The Russian communications and broadcasting satellite Express-AM33 will be launched into orbit from Baikonur Cosmodrome on January 28, 2008. *Russian Satellite Communications Company*.  Arkistoitu. Viitattu 29.3.2021. (englanniksi)
* SatMagazine, kesäkuu 2008

### Viitteet

1. ↑  Express-AM11 satellite (launched on 27 April, 2004, entered operation on 1 July, 2004). *Russian Satellite Communications Company*.  Arkistoitu 30.10.2008. Viitattu 29.3.2021. (englanniksi)
2. ↑  Russian, French Companies To Sign Satellite Construction Memo *Spacemart*. Viitattu 29.3.2021. (englanniksi)
3. ↑  Selding, Peter B. de: RSCC Express-AM1Satellite Suffers On-orbit Failure *SpaceNews*.  17.5.2010. Viitattu 29.3.2021. (englanniksi)
4. ↑  Russia To Launch Two Telecoms Satellites In February 2009 *Space Travel*.  4.12.2008. Viitattu 4.12.2008. (englanniksi)